ai4bharat/Pralekha huggingface dataset:
पंतप्रधान कार्यालय
2025 पर्यंत टीबी मुक्त भारताचे पंतप्रधानांचे स्वप्न
क्षयरोगाच्या विरोधात जन-आंदोलन सुरू करण्यासंदर्भातील आढावा घेण्यासाठी डॉ हर्ष वर्धन यांच्या अध्यक्षतेखाली उच्चस्तरीय बैठकीचे आयोजन
“आम्ही 2021 हे क्षयरोग निर्मुलन वर्ष बनवू इच्छितो”
नवी दिल्ली, 24 फेब्रुवारी 2021
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी आज क्षयरोगाविरूद्ध जन-आंदोलन सुरू करण्यासाठी केंद्रीय आरोग्य मंत्रालयाच्या वरिष्ठ अधिकाऱ्यांसह अन्य विकास भागीदारांसह उच्चस्तरीय बैठक घेतली. बैठकीच्या सुरुवातीला, डॉ हर्ष वर्धन यांनी टीबी रोगाचा सामना करण्यासाठी राष्ट्रीय क्षयरोग निर्मूलन कार्यक्रमा  अंतर्गत सकारात्मक कृती आणि संसाधने यांचे सहाय्य प्राप्त असलेल्या भारत सरकारने घेतलेल्या विविध उपाययोजनांची रूपरेषा सांगितली. “आम्ही 2021 हे क्षयरोग निर्मुलन वर्ष बनवू इच्छितो” असे मंत्री म्हणाले, त्यांनी गेल्या काही वर्षांत सर्व रूग्णांना नि:शुल्क, उच्च गुणवत्तेची क्षयरोग चिकित्सा, पुरविण्या संदर्भातील कामांच्या प्रगतीची रूपरेषा सांगितली. यामुळे सेवेची अधिक मागणी वाढेल, रोगाचा निर्मुलन होईल आणि 2025 पर्यंत क्षयरोगमुक्त भारताचे उद्दीष्ट हे पंतप्रधानांचे स्वप्न साध्य करण्यात मदत होईल असा विश्वास त्यांनी यावेळी व्यक्त केला.
या आजारावर सर्वांगिण मात करण्यासाठी नवीन पद्धतींचे महत्त्व आणि क्षयरोगमुक्त भारताचे लक्ष्य साध्य करण्यासाठी त्वरित व निरंतर लक्ष देण्याची गरज समजून घेत मंत्री म्हणाले, “क्षयरोग निर्मूलन कार्यक्रमात टीबी व्यवस्थापन आणि सेवा वितरण अधिक दृढ करण्यासाठी प्रयत्न करणे सुरू असतानाच, या रोगाबाबत जनतेमध्ये जनजागृती पसरवून लोकशाहीचा सार आणि जनआंदोलनाची भावना वापरली तरच उत्तम आरोग्य सेवा प्रदान करून या आजाराविरूद्धची चळवळ यशस्वी होईल.” क्षयरोग प्रतिसादाच्या विविध टप्प्यात समुदाय आणि समुदाय-आधारित गटांचा संपूर्ण सहभाग आणि सहकार्य सुनिश्चित करून जास्तीत जास्त लोकसंख्येपर्यंत यांचे महत्व अधोरेखित करणे हे त्याच्या अभिनव चळवळीचे पायाभूत स्तंभ आहेत.
भारताने साथीच्या रोगाचा केवळ यशस्वीपणे सामना केला नाही, तर या रोगाचे निराकरणे, निदान आणि लस संशोधन या सगळ्यासाठी संपूर्ण जग भारताकडे आशेने पाहत आहे, या सगळ्याकडे लक्ष वेधत कोविड-19 व्यवस्थापनातील धड्यांमधून आपण प्रेरणा घेतली पाहिजे असे सांगत हर्षवर्धन म्हणाले, “साथीची अचूक माहिती आणि योग्य वर्तन आणि स्वच्छता पद्धतींचा अवलंब करण्यावर आणि याबाबतचे संदेश वेगवान पद्धतीने लोकांपर्यंत पोहोचविण्यावर लक्ष केंद्रित केले आहे. क्षयरोगाच्या लक्षणांसंदर्भात अशाच प्रकारे देशव्यापी संदेशामुळे लोकांना वेगाने माहिती मिळू शकते आणि देशातील टीबी संक्रमणासंदर्भात खबरदारीच्या वर्तनाविषयी जागरूकता निर्माण होऊ शकते. ” पोलिओविरूद्ध जनजागृती करण्याच्या दृष्टीने त्यांनी दिल्लीचे आरोग्यमंत्री म्हणून उचललेल्या पावलांविषयी त्यांनी माहिती दिली यामध्ये परिसरातील औषध विक्रेता दुकानदार सहभागी झाले होते.
या कार्यक्रमाला उपस्थित असलेल्या टीबी नियंत्रण कार्यक्रमात कार्यरत विकास भागीदारांनी गेल्या काही वर्षात त्यांच्या कार्यासंदर्भातील परिणामांची माहिती दिली आणि प्रस्तावित जनआंदोलन चळवळीला पाठिंबा देण्यासाठी त्यांच्या योजना सामायिक केल्या.
राजेश भूषण, केंद्रीय आरोग्य सचिव, आरती आहुजा, अतिरिक्त सचिव , डॉ. सुनील कुमार, डीजीएचएस आणि मंत्रालयाचे अन्य वरिष्ठ अधिकारी उपस्थित होते. डॉ. रोडेरिको ओफ्रिन, देशाचे प्रतिनिधी, भारत  आणि बीएमजीएफ आणि यूएसएआयडी सारख्या विकास भागीदारांचे प्रतिनिधी देखील या कार्यक्रमाला उपस्थित होते.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
नागालँड राज्यदिनानिमित्त पंतप्रधान मोदी यांनी दिल्या शुभेच्छा
नवी दिल्ली, 1 डिसेंबर 2019
नागालँड राज्यदिनानिमित्त पंतप्रधान नरेंद्र मोदी यांनी नागालँडच्या जनतेला शुभेच्छा दिल्या आहेत.
‘‘नागालँडच्या माझ्या बंधू आणि भगिनींना नागालँड राज्यदिनानिमित्त माझ्या शुभेच्छा. नागालँडच्या महान संस्कृतीमुळे या राज्याची वेगळी ओळख निर्माण झाली आहे. या नागभूमीतले लोक खूप दयाळू आणि तितकेच शूर, धाडसी आहेत. आगामी वर्षात नागालँडने प्रगतीचा नवीन टप्पा गाठावा, अशी आशा करतो’’, असे पंतप्रधान मोदी यांनी आपल्या शुभेच्छा संदेशात म्हटले आहे.
Best wishes to my sisters and brothers of Nagaland on their Statehood Day. This state is known for its great culture. The people of Nagaland are compassionate and courageous.
— Narendra Modi  December 1, 2019
May Nagaland scale new heights of progress in the coming years.
B.Gokhale/S.Bedekar/D.Rane
(Visitor Counter : 86
युवा व्यवहार आणि क्रीडा मंत्रालय
देशाच्या युवाशक्तीमध्ये लोकभागीदारीतून देश प्लास्टिकमुक्त करण्याची ताकद-अनुराग ठाकूर
भारतातील 3 लाख 41 हजार गावांमधून 108 लाख किलो प्लास्टिक गोळा करत नागरिकांनी मोठा विक्रम प्रस्थापित केला- अनुराग ठाकूर
देशातील युवकांनी स्वच्छता मोहिमेत सहभागी व्हावे आणि ही मोहीम पुढे न्यावी, असे आवाहन केंद्रीय माहिती प्रसारण, युवा व्यवहार आणि क्रीडा मंत्री अनुराग ठाकूर यांनी केले आहे. स्वातंत्र्याच्या अमृतमहोत्सवानिमित्त आयोजित केलेल्या स्वच्छ भारत अभियान या महिनाभराच्या मोहिमेच्या सांगता समारंभात अवध विद्यापीठात, ते बोलत होते.
आपल्याला देशाच्या स्वातंत्र्यलढ्यात सहभागी होण्याचे भाग्य मिळाले नाही, मात्र देशाला प्लास्टिक कचरामुक्त करण्याच्या मोहिमेत आपण नक्कीच सहभागी होऊ शकतो, असे ठाकूर यावेळी म्हणाले.
देशातील स्वच्छता मोहिमेत सहभागी व्हावे असे आवाहन त्यांनी युवकांना केले. या महिनाभराच्या स्वच्छता मोहिमेत देशाच्या विविध भागातून 75 लाख किलो प्लास्टिक कचरा संकलित करण्याचे उद्दिष्ट निश्चित करण्यात आले होते, मात्र या उद्दिष्टाच्या कितीतरी पलीकडे प्लास्टिक संकलन करण्यात आले. आतापर्यंत 3 लाख 41 हजार गावांतून 108 लाख किलो प्लास्टिक कचरा गोळा करण्यात आला आहे. लोकसहभागातून या मोहिमेअंतर्गत सुमारे सहा लाख स्वच्छता मोहिमा आयोजित करण्यात आल्या आहेत, अशी माहिती अनुराग ठाकूर यांनी दिली.
सहकार मंत्रालय
सहकार मंत्रालयाच्या स्थापनेनंतर, देशाच्या आर्थिक आणि सामाजिक गरजांशी सुसंगत देशातील सहकारी संरचना बळकट करण्यासाठी सरकारने उचलली अनेक पावले
आज लोकसभेत 'सहकारावरील राष्ट्रीय धोरण' या विषयावरील लिखित प्रश्नाला उत्तर देताना, सहकार मंत्री अमित शहा यांनी पुढील माहिती दिली. यावेळी ते म्हणाले, नवीन राष्ट्रीय सहकार धोरण तयार करण्यासाठी 2 सप्टेंबर 2022 रोजी सुरेश प्रभाकर प्रभू यांच्या अध्यक्षतेखाली राष्ट्रीय स्तरावरील समिती स्थापन करण्यात आली, या समितीमध्ये सहकार क्षेत्रातील तज्ज्ञ, राष्ट्रीय/राज्य /जिल्हा/प्राथमिक स्तरावरील सहकारी संस्थांचे प्रतिनिधी, राज्ये/केंद्रशासित प्रदेशांचे सचिव  आणि आरसीएस म्हणजे राज्ये तसेच केंद्रशासित प्रदेशातील सहकारी संस्थांचे रजिस्टार, केंद्रीय मंत्रालये/विभागांचे अधिकारी यांचा समावेश आहे. नवीन राष्ट्रीय सहकार धोरण तयार केल्यामुळे 'सहकारातून समृद्धी'ची संकल्पना साकारण्यासाठी, सहकार आधारित आर्थिक विकास मॉडेलला चालना देण्यासाठी,तसेच देशातील सहकारी चळवळीला बळकटी देण्यासाठी आणि ही चळवळ तळागाळापर्यंत पोहोचण्यास मदत होईल. या संदर्भात, सहकाराशी संबंधित भागधारकांबरोबर सल्लामसलत, चर्चा करण्यात आली होती. तसेच नवीन धोरण तयार करण्यासाठी केंद्रीय मंत्रालये/विभाग, राज्ये/केंद्रशासित प्रदेश, राष्ट्रीय सहकारी महासंघ, संस्था आणि जनतेकडून सूचना मागवण्यात आल्या होत्या. राष्ट्रीय स्तरावरील समिती नवीन धोरणाचा मसुदा तयार करण्यासाठी एकत्रित अभिप्राय, धोरणात्मक सूचना आणि शिफारशींच्या विश्लेषणाचे काम करेल.
सहकार मंत्रालयाच्या स्थापनेनंतर, देशाच्या आर्थिक आणि सामाजिक गरजांशी सुसंगत देशातील सहकारी संरचना बळकट करण्यासाठी सरकारने अनेक पावले उचलली असून, त्यामध्ये समावेश करण्यात आलेल्या इतर गोष्टी पुढीलप्रमाणे आहेत :-
1. पीएसीएस म्हणजेच प्राथमिक कृषी पत संस्थांचे संगणकीकरण
2. पीएसीएससाठी आदर्श उपनियम
3. पीएसीएसचा कॉमन सर्व्हिस सेंटर  म्हणून उपयोग
4. राष्ट्रीय सहकार डेटाबेस
5. राष्ट्रीय सहकार धोरण
6. एमएससीएस म्हणजे बहुराज्यीय सहकारी संस्था कायदा, 2002 मध्ये सुधारणा
7. राष्ट्रीय सहकारी विकास महामंडळ
8. पतहमी निधी न्यासामध्ये कर्ज देणाऱ्या संस्था सदस्यत्व
9.‘जेम’ पोर्टलवर, ‘खरेदीदार' म्हणून सहकारी संस्था
10. सहकारी संस्थांवरील अधिभारात कपात
11. किमान पर्यायी करात कपात:
12. आयटी कायद्याच्या कलम 269ST अंतर्गत दिलासा
13. नवीन सहकारी संस्थांसाठी करांचे दर कमी करणे
14. पीएसीएस आणि पीसीएआरडीबी म्हणजेच प्राथमिक सहकारी कृषी आणि ग्रामीण विकास बँकेद्वारे रोख ठेवी आणि कर्जाच्या मर्यादेत वाढ
15. ‘टीडीएस’च्या मर्यादेत वाढ
16. साखर सहकारी कारखान्यांना दिलासा
17. साखर सहकारी कारखान्यांच्या दीर्घकालीन प्रलंबित समस्यांचे निराकरण
18. नवीन राष्ट्रीय बहु-राज्य सहकारी बियाणे संस्था
19. नवीन राष्ट्रीय बहु-राज्य सहकारी सेंद्रिय संस्था
20. नवीन राष्ट्रीय बहु-राज्य सहकारी निर्यात संस्था
पंतप्रधान कार्यालय
तिरंदाजी विश्वचषकातील कामगिरीबद्दल दिपीका कुमारी, अंकिता भकत, कोमलिका बारी, अतनु दास आणि अभिषेक वर्मा यांचे पंतप्रधानांनी केले अभिनंदन
पॅरीस इथे सुरु असलेल्या तिरंदाजी विश्वचषकातील उत्कृष्ट कामगिरीबद्दल दिपीका कुमारी, अंकिता भकत, कोमलिका बारी, अतनु दास आणि अभिषेक वर्मा यांचे पंतप्रधान श्री नरेन्द्र मोदी यांनी अभिनंदन केले आहे.
"गेल्या काही दिवसात आपल्या तिरंदाजांनी विश्वचषकात उत्कृष्ट कामगिरी केली आहे. @ImDeepikaK, अंकिता भकत, कोमलिका बारी, अतनु दास आणि @archer_abhishek यांचे उल्लेखनीय यशाबद्दल आणि या क्षेत्रातील उद्योन्मुखांना प्रेरणा देणाऱ्या कामगिरीबद्दल अभिनंदन," असे पंतप्रधानांनी आपल्या ट्विटर संदेशात म्हटले आहे.
आरोग्य आणि कुटुंब कल्याण मंत्रालय
भारताच्या चाचण्यांमध्ये वेगवान वाढ; एकूण चाचण्यांची संख्या 15 कोटीच्या पुढे गेली
गेल्या 10 दिवसात 1 कोटी चाचण्या घेण्यात आल्या
गेल्या सलग 11 दिवसांपासून नवीन रुग्णांची दैनंदिन संख्या 40,000 पेक्षा कमी
गेल्या पाच दिवसांपासून दररोज 500 पेक्षा कमी मृत्यूची नोंद
जागतिक महामारीच्या विरूद्ध लढ्यात भारताने आणखी एक महत्त्वाचा टप्पा पार केला आहे. चाचण्यांची एकूण संख्या 15 कोटीच्या पुढे गेली आहे.
गेल्या 24 तासांत,9,22,959 नमुन्यांची चाचणी घेण्यात आली, त्यामुळे भारताची चाचण्यांची एकूण संख्या वाढून 15,07,59,726 झाली आहे.
शेवटच्या एक कोटी चाचण्या केवळ 10 दिवसात करण्यात आल्या. सातत्याने सर्वसमावेशक आणि व्यापक चाचण्या केल्यामुळे सकारात्मकता दर खाली आला आहे.
अन्य एका महत्त्वपूर्ण कामगिरीमध्ये, सलग अकरा दिवस भारतामध्ये दररोज 40,000 पेक्षा कमी नवीन रुग्णांची नोंद झाली आहे. गेल्या 24 तासात देशात केवळ 31,521 व्यक्ती कोविड बाधित असल्याचे आढळले.
तसेच याच काळात 37,725 रुग्ण बरे झाल्यामुळे उपचाराधीन रुग्णांच्या संख्येत आणखी घट झाली आहे. सध्या भारतात 3,72,293 रुग्णांवर उपचार सुरु असून हे प्रमाण एकूण बाधित संख्येच्या केवळ 3.81% आहे.
आज बरे झालेल्या रुग्णांची एकूण संख्या 92.5 लाख  च्या पुढे गेली आहे. रुग्ण बरे होण्याचा दर सुधारून 94.74% पर्यंत गेला आहे. बरे झालेले रुग्ण आणि उपचार सुरु असलेले रुग्ण यांच्यातील तफावत निरंतर वाढत आहे आणि सध्या ती 8,881,013 आहे.
बरे झालेल्या रुग्णांपैकी 77.30 % रुग्ण हे 10 राज्ये/केंद्रशासित प्रदेशांतील आहेत
महाराष्ट्रात काल 5,051 रुग्ण बरे झाले तर केरळमध्ये 4,647 आणि दिल्लीत 4,177 रुग्ण बरे झाले आहेत.
नव्याने आढळून आलेले 74.65% रुग्ण 10 राज्ये/केंद्रशासित प्रदेशांतील आहेत.
गेल्या 24 तासात महाराष्ट्रात 4,981. नवे रुग्ण आढळून आले केरळमध्ये 4,875 तर पश्चिम बंगालमध्ये 2,956 नवे रुग्ण आढळून आले.
गेल्या 24 तासांत 412 रुग्णांचा मृत्यू झाला असून यापैकी 77.67% मृत्यू 10 राज्ये/केंद्रशासित प्रदेशांमधील आहेत.
नवीन मृत्यूपैकी 18.20% मृत्यू महाराष्ट्रात झाले असून तिथे 75 जणांच्या मृत्यूची नोंद झाली आहे. दिल्लीतही 50 मृत्यू झाले असून हे प्रमाण 12.13 टक्के आहे.
गेल्या पाच दिवसांत दररोज होणाऱ्या मृत्यूची संख्या 500 पेक्षा कमी आहे.
U.Ujgare/S.Kane/P.Kor
सुक्ष्म, लघु आणि मध्यम उदयोग मंत्रालय
एमएसएमईच्या नवीन उपक्रमांची उभारणी
नवी दिल्ली, 19 जुलै 2021
केंद्र सरकारने 1 जुलै 2020 रोजी उद्योग आधार मेमोरँडम  च्या जागी उद्यम नोंदणी  आणून एमएसएमईच्या नोंदणीची प्रक्रिया सुलभ केली आहे. उद्यम नोंदणी विनामूल्य, पारदर्शक, ऑनलाइन आणि अडचण मुक्त आहे आणि ती स्वयं-घोषणेवर आधारित आहे. यासाठी कोणत्याही दस्तऐवजांची आवश्यकता नाही आणि आयटीआर आणि त्याचे जीएसटीआयएनबरोबर स्वयंचलित एकत्रीकरण आहे. कोविड -19 महामारीच्या दुसर्या लाटेदरम्यान एमएसएमईने यूआर पोर्टलवर नोंदणी सुरू ठेवली होती.
पंतप्रधान रोजगार निर्मिती कार्यक्रम  / ग्रामीण रोजगार निर्मिती कार्यक्रम  / मायक्रो युनिट डेव्हलपमेंट अँड रिफायनान्स एजन्सी  यासारख्या योजनांचा तसेच कोविड 19 महामारीमुळे एमएसएमईंना सामोरे जावे लागलेल्या समस्यांवर दिलासा देण्यासाठी करण्यात आलेल्या घोषणांचा लाभ एमएसएमई घेऊ शकतात . जुलै 2020-21 पर्यंत पीएमईजीपी अंतर्गत प्रकल्प व रोजगार निर्मितीची संख्या अनुक्रमे 91,054 आणि 7,28,432 आहे.
सूक्ष्म लघु व मध्यम उद्योग मंत्री नारायण राणे यांनी आज राज्यसभेत लेखी उत्तरात ही माहिती दिली.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
वाणिज्य आणि उदयोग मंत्रालय
शिक्षणक्षेत्र भारत आणि ऑस्ट्रेलियामधील सेतू म्हणून कार्य करेल : केंद्रीय मंत्री पियुष गोयल
इंडऑस ECTA च्या क्षमता प्रत्यक्षात आणण्यासाठी भारत ऑस्ट्रेलियामध्ये 'इन्व्हेस्ट इंडिया' आणि 'ट्रेड प्रमोशन' कार्यालय उभारणार- गोयल
नवी दिल्ली, 7 एप्रिल 2022
शिक्षण हे भारत आणि ऑस्ट्रेलिया या देशांमधील सेतू ठरेल असे प्रतिपादन वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियुष गोयल यांनी आज केले. तंत्रज्ञानाचा वापर आपल्याला कार्यप्रवण करण्यासाठी सक्षम करेल असेही ते म्हणाले.
“आपल्या भागीदारीतील हा महत्वाचा घटक आहे. कोविडोत्तर जगात आपल्याला संमिश्र कार्यक्रमांच्या शक्यता जोखून पहायला हव्यात”, असे गोयल यांनी सिडनीत न्यू साऊथ वेल्सच्या विद्यार्थ्यांशी संवाद साधताना सांगितले.
भारत ऑस्ट्रेलियामधील आर्थिक सहकार्य आणि व्यापारी करार  याला नैसर्गिक भागिदारी संबोधून पोलाद उत्पादनाची क्षमता आणि उर्जा सक्षमता तिप्पट करण्याचा भारताचा मानस आहे , असे गोयल म्हणाले.
न्यू साऊथ वेल्स विदयापीठाने आपला विस्तार भारतात करावा असे आमंत्रण देत गोयल यांनी भारत-ऑस्ट्रेलिया यांच्यातील भागीदारीमुळे आपल्या नागरिकांच्या आयुष्यात बदल घडवू शकेल,असे गोयल यांनी सांगितले.
त्यानंतर व्यवसाक्षेत्रातील महत्त्वाच्या व्यक्तींबरोबर त्यांनी बैठक घेतली. ही बैठक ऑस्ट्रेलियाच्या व्यवसाय परिषदेने आयोजित केली होती.
इंडऑस ECTA म्हणजेच भारत ऑस्ट्रेलियामधील आर्थिक सहकार्य आणि व्यापार करार आपल्याला येत्या पाच सहा वर्षांमध्ये द्विपक्षीय व्यापार दुप्पट करण्यासाठी मदत करेल असे ते म्हणाले. 2030 या वर्षापर्यंत 100 अब्ज डॉलर्स उलाढालीच्या द्विपक्षीय व्यापाराचे लक्ष्य गाठण्याची आकांक्षा आपण बाळगली पाहिजे, असेही ते म्हणाले.
इंडऑस ECTA म्हणजेच भारत ऑस्ट्रेलियामधील आर्थिक सहकार्य आणि व्यापारी कराराच्या क्षमता प्रत्यक्षात आणण्यासाठी भारत ऑस्ट्रेलियात इन्व्हेस्ट इंडिया कार्यालय उभारेल आणि येत्या काही महिन्यांमध्ये ट्रेड प्रमोशन कार्यालयही सुरू करेल असे त्यांनी नमूद केले.
S.Kulkarni/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
शिक्षण मंत्रालय
भविष्यासाठी कार्यशक्ती निर्माण करण्याकरता शिक्षण आणि कौशल्य यात अधिक सुसूत्रता आणण्याचं काम सरकार करत आहे - केन्द्रीय शिक्षण मंत्री
उत्पादकता वाढवणे आणि अर्थव्यवस्थेला चालना देण्यासाठी कौशल्य क्षमता बांधणी महत्वाची - श्री धर्मेन्द्र प्रधान
"रोजगार निर्मिती आणि उद्योजकता - रोजगार निर्मीतीचा भावी मार्ग" या विषयावरील सीआयआयच्या विशेष आभासी सत्राला केन्द्रीय शिक्षण मंत्र्यांनी केले मार्गदर्शन
प्रधानमंत्री श्री नरेन्द्र मोदी यांच्या नेतृत्वाखाली अर्थव्यवस्था वेगाने वाढत असून भारताचे भविष्य आशादायी असल्याचे, केन्द्रीय शिक्षण आणि कौशल्य विकास मंत्री श्री धर्मेन्द्र प्रधान यांनी म्हटले आहे. ते आज सीआयआयच्या विशेष सत्रात रोजगार निर्मिती आणि उद्योजकता - रोजगार निर्मीतीचा भावी मार्ग" या विषयावर आभासी माध्यमातून मार्गदर्शन करत होते. उत्पादकता वाढीसाठी तसेच अर्थव्यवस्थेला चालना देण्याकरिता कौशल्य क्षमता बांधणी महत्वाची असल्याचे त्यांनी नमूद केले.
एकविसाव्या शतकातील कौशल्याने आपली तरुण पिढी सुसज्ज असावी यासाठी सातत्याने प्रयत्न सुरु असल्याचे श्री प्रधान यांनी अधोरेखित केले.
राष्ट्रीय शिक्षण धोरण  -2020 नुसार, भविष्यासाठी कार्यशक्ती निर्माण करण्याकरता शिक्षण आणि कौशल्य यात अधिक सुसूत्रता आणण्याचं काम सरकार करत आहे असे केन्द्रीय शिक्षण मंत्र्यांनी सांगितले.
महामारीच्या काळात शैक्षणिक संस्था, कौशल्य विकास केन्द्रे यांना फटका बसला. मात्र सरकारने मोठ्या प्रमाणावर डिजिटल साहित्य-आशय विकसित करुन शिक्षण सुरु राहील याची खातरजमा केली, याकडे त्यांनी लक्ष वेधले.
नजीकच्या काळात प्रत्येक गाव अतिवेगवान इंटरनेटने जोडले जाईल. डिजिटायझेशनच्या या व्यापक प्रयत्नांनी नवी शिक्षण, कौशल्य आणि उद्योजकता व्यवस्था उभारली जाईल अशी माहिती त्यांनी दिली.
आपण स्वातंत्र्याचा अमृतमहोत्सव साजरा करत आहोत. अशावेळी भविष्यासाठी आपल्या युवकांना तयार करण्याकरता आपण मिळून काम करायला हवे. हेच युवक आत्मनिर्भर भारताचे लक्ष्य गाठण्यासाठी भारताचे नेतृत्व करणार आहेत, असे ते म्हणाले. या ध्येयानेच भारताच्या अर्थव्यवस्थेची वेगाने वाढ होणार असून, तेच जागतिक विकासाचेही इंजीन ठरेल असा विश्वास श्री प्रधान यांनी व्यक्त केला. या मोहीमेसाठी उद्योगांनीही योगदान द्यावे असे आवाहनही त्यांनी केले.
डीसीएम श्रीराम लिमिटेडचे अध्यक्ष आणि वरिष्ठ व्यवस्थापकीय संचालक श्री अजय श्रीराम, सीआयआयचे महासंचालक श्री चंद्रजित बॅनर्जी, प्रथम एज्युकेशन फाउंडेशनच्या डॉ. गायत्री वासुदेवन आणि इतर उद्योग तज्ञ या सत्रात उपस्थित होते.
पंतप्रधान कार्यालय
भूतानच्या पंतप्रधानांनी घेतली पंतप्रधान नरेंद्र मोदी यांची भेट
नवी दिल्ली, 31 मे 2019
पंतप्रधान नरेंद्र मोदी यांच्या 30 मे रोजी झालेल्या शपथविधी समारंभाला भूतानचे पंतप्रधान डॉ. लोटे शेरींग उपस्थित होते.
भारतात नुकत्याच झालेल्या सार्वत्रिक निवडणुकीत विजय प्राप्त करुन नरेंद्र मोदी, पंतप्रधान पदावर दुसऱ्यांदा विराजमान झाल्याबद्दल पंतप्रधान डॉ. लोटे शेरींग यांनी पंतप्रधानांचे अभिनंदन केले. भुतानच्या राजांनी आणि जनतेकडून पंतप्रधान आणि भारतातल्या जनतेला शुभेच्छा दिल्याचे त्यांनी सांगितले. पंतप्रधान नरेंद्र मोदी यांनी लवकरच भूतानचा दौरा करण्यासाठी त्यांनी पुन्हा निमंत्रण केले.
शपथविधी समारंभाला उपस्थित राहिल्याबद्दल भूतानच्या पंतप्रधानांचे, पंतप्रधान नरेंद्र मोदी यांनी आभार मानले. जलविद्युत क्षेत्रातल्या सहकार्याबरोबरच भुतानच्या समवेतच्या विकासात्मक भागीदारीला भारत महत्वपूर्ण मानतो. भूतानच्या प्रगती आणि भरभराटीसाठी भूतानसमवेत भागीदारीसाठी भारत सरकारची ठाम कटिबद्धता पंतप्रधान नरेंद्र मोदी यांनी व्यक्त केली.
स्नेह आणि मैत्रीपूर्ण वातावरणात झालेल्या या बैठकीतून विश्वास आणि सहकार्याची भावना प्रतीत होत असून यातूनच दोन्ही देशांदरम्यानचे घनिष्ठ आणि मैत्रीपूर्ण संबंध दिसून येतात.
N.Sapre/N.Chitale/P.Malandkar
(Visitor Counter : 25
पंतप्रधान कार्यालय
देशात कालबद्ध आणि फलश्रुती आधारीत कार्यव्यवस्था विकसित करण्यात महालेखापालांची भूमिका महत्वाची : पंतप्रधान
महालेखापाल आणि उपमहालेखापालांच्या परिषदेत पंतप्रधानांचे भाषण
नवी दिल्ली, 21 नोव्हेंबर 2019
पंतप्रधान नरेंद्र मोदी यांनी नवी दिल्लीत झालेल्या महालेखापाल आणि उपमहालेखापाल यांच्या परिषदेत भाषण केले. यावेळी बोलतांना पंतप्रधान म्हणाले की, देशात कालबद्ध आणि फलश्रुती आधारीत कार्यव्यवस्था विकसित करण्यात कॅग म्हणजेच महालेखापालांची भूमिका अतिशय महत्वाची आहे. कॅगने घेतलेल्या परिश्रमांमुळेच, त्यातही प्रत्यक्ष काम करणाऱ्या अधिकाऱ्यांमुळेच ही कार्यसंस्कृती भारतात रुजणे शक्य झाले आहे. कामाला समर्पित असलेल्या ऑडिटर्समुळेच कॅगची विश्वासार्हता आणि शक्ती कायम आहे, असे पंतप्रधान म्हणाले. अशा जुन्या आणि प्रस्थापित संस्थेत बदल घडवून आणणे हेच एक आव्हान आहे, असे पंतप्रधान म्हणाले.
बदल आणि सुधारणा हे आज-काल परवलीचे शब्द झाले आहेत, मात्र प्रत्यक्ष सुधारणा तेव्हाच घडते जेव्हा एखाद्या संस्था किंवा व्यवस्थेतील सर्व स्तरातले लोक ती घडवण्यासाठी संपूर्ण प्रामाणिकपणे आणि समर्पित वृत्तीने काम करतात. ही बाब प्रत्येक सरकारला आणि देशातल्या प्रत्येक संस्थेलाही लागू आहे. कॅगही त्यातलीच एक संस्था आहे. कॅगच्या लेखापरीक्षण प्रक्रियेतही मोठे बदल झाले आहेत, असे त्यांनी सांगितले. कॅगच्या कामांचा प्रशासनावर थेट परिणाम होतो, असेही पंतप्रधान म्हणाले. त्यामुळे कॅगच्या परीक्षणात फार वेळ लागायला नको, असेही पंतप्रधानांनी नमूद केले. कॅगने आता कॅगप्लसच्या दिशेने वाटचाल करावी, असे पंतप्रधानांनी सूचित केले.
G.Chippalkatti/R.Aghor/D.Rane
(Visitor Counter : 41
अर्थ मंत्रालय
उदारीकृत वित्तप्रेषण योजना अर्थात ‘लिबरलाइज्ड रेमिटन्स स्कीम ’योजनेअंतर्गत छोट्या डेबिट / क्रेडिट व्यवहारांसाठी टीसीएस -स्त्रोतावर कर संकलन लागू करण्याबाबत स्पष्टीकरण
1 जुलै 2023 पासून उदारीकृत वित्तप्रेषण योजना अर्थात ‘लिबरलाइज्ड रेमिटन्स स्कीम ’योजनेअंतर्गत छोट्या व्यवहारांसाठी स्त्रोतावर कर संकलन  लागू होण्याबाबत चिंता व्यक्त करण्यात येत आहे. कोणतीही प्रक्रियात्मक संदिग्धता टाळण्यासाठी, असा निर्णय घेण्यात आला आहे की एखाद्या व्यक्तीने त्यांचे आंतरराष्ट्रीय डेबिट किंवा क्रेडिट कार्ड वापरून प्रत्येक आर्थिक वर्षात केलेली 7 लाख रुपयांपर्यंतचे कोणतेही व्यवहार एलआरएस मर्यादेमधून वगळली जातील आणि त्यामुळे स्त्रोतावर कर संकलन लागू होणार नाही.
शिक्षण आणि आरोग्य विषयक देयकांना स्त्रोतावर कर संकलन योजनेच्या कक्षेतून वगळण्याची सध्याची लाभकारक व्यवस्था कायम राहील.
, 2000) च्या नियमांमध्ये आवश्यक बदल स्वतंत्रपणे जारी केले जातील.
मंत्रिमंडळ
भारत आणि तुर्कमेनिस्तान यांच्यात आपत्ती व्यवस्थापनाबाबत सहकार्याच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 जानेवारी 2022
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि तुर्कमेनिस्तान दरम्यान आपत्ती व्यवस्थापन क्षेत्रातील सहकार्याबाबतच्या सामंजस्य करारावर स्वाक्षरी करण्यास मंजुरी देण्यात आली.
या सामंजस्य कराराद्वारे एक अशी प्रणाली स्थापित करण्याचा प्रयत्न केला जाईल, ज्याद्वारे भारत आणि तुर्कमेनिस्तान या दोन्ही देशांना एकमेकांच्या आपत्ती व्यवस्थापन यंत्रणेचा फायदा होईल आणि आपत्ती व्यवस्थापनाच्या क्षेत्रात सज्जता, प्रतिसाद आणि क्षमता निर्माण करणारी क्षेत्रे अधिक बळकट होण्यास मदत होईल.
या सामंजस्य करारामुळे, खालील क्षेत्रांत दोन्ही देशांना फायदेशीर असं सहकार्य होणे अपेक्षित आहे.
i.आपत्कालीन परिस्थितींवर देखरेख आणि अंदाज आणि त्यांच्या परिणामांचे मूल्यांकन
ii.आपत्ती व्यवस्थापनात सहभाग असलेल्या योग्य संस्थांमधील सक्षम अधिकाऱ्यांमार्फत परस्पर संवाद;
iii.संशोधन प्रकल्पांचे संयुक्त नियोजन, विकास आणि अंमलबजावणी, वैज्ञानिक आणि तांत्रिक प्रकाशनांची देवाणघेवाण आणि आपत्ती व्यवस्थापन क्षेत्रातील संशोधन कार्यांचे परिणाम;
iv.या सामंजस्य कराराअंतर्गत, परस्पर सहमतीनुसार माहिती, नियतकालिके किंवा इतर कोणतीही प्रकाशने, व्हिडिओ आणि फोटो सामग्री तसेच तंत्रज्ञानाची देवाणघेवाण
v.संयुक्त परिषदा, परिसंवाद, कार्यशाळा तसेच संबंधित क्षेत्रातील सराव आणि प्रशिक्षणांचे आयोजन;
vi.आपत्ती व्यवस्थापनातील तज्ञ आणि अनुभवांची देवाणघेवाण;
vii.शोध आणि बचाव कार्यासाठी प्रथम प्रतिसाद देणाऱ्या कार्यकर्त्यांचे प्रशिक्षण आणि क्षमता वाढवणे; आपत्ती व्यवस्थापन क्षेत्रात क्षमता वाढवण्यासाठी प्रशिक्षणार्थी आणि तज्ञांची देवाणघेवाण करणे:
viii.तांत्रिक सुविधा आणि उपकरणे प्रदान करण्यासाठी, पूर्व ईशारा प्रणाली अधिक मजबूत करण्यासाठी आणि आपत्ती व्यवस्थापनातील पक्षांची क्षमता वाढविण्यासाठी परस्पर सहमतीनुसार सहाय्य प्रदान करणे;
ix.आपत्कालीन स्थितीत प्रतिसाद देतांना, परस्पर सहकार्याने एकमेकांना सहकार्य करणे.
x.आपत्ती प्रतिरोधक पायाभूत सुविधांच्या निर्मितीसाठी ज्ञान आणि कौशल्याचे परस्पर आदानप्रदान
xi.आंतरराष्ट्रीय स्तरावर मान्यता असलेल्या मानकांनुसार परस्पर सहमतीने गुणवत्ता व्यवस्थापन प्रणाली सादर करणे;
xii.आपत्ती व्यवस्थापनाशी संबंधित इतर कोणतेही उपक्रम, ज्यांच्या अंमलबाजावणीबाबत सक्षम प्राधिकरण किंवा पक्षांनी परस्पर सहमती दर्शविली असेल;
आतापर्यंत भारताने स्वित्झर्लंड, रशियन, सार्क, जर्मनी, जपान, ताजिकिस्तान, मंगोलिया, बांगलादेश आणि इटली या देशांसोबत आपत्ती व्यवस्थापन क्षेत्रात सहकार्यासाठी द्विपक्षीय/बहुपक्षीय करार/सामंजस्य करार/इरादापत्राची संयुक्त घोषणा/सहकार्य करारावर स्वाक्षरी केली आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(